Številka: 352-15/2021/3

Datum: 02.02.2021

Republika Slovenija, Ministrstvo za javno upravo, Tržaška cesta 21, Ljubljana, skladno z določili 52., 68. in 69. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18, ZSPDSLS-1) in 19. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/18) objavlja

**NAMERO**

**ZA ODDAJO NEPREMIČNINE V BREZPLAČNO UPORABO**

**1. Naziv in sedež organizatorja menjave**

Republika Slovenija, Ministrstvo za javno upravo, Tržaška cesta 21, 1000 Ljubljana.

**2. Predmet oddaje v brezplačno uporabo**

Predmet oddaje v brezplačno uporabo je nepremičnina v lasti Republike Slovenije in v upravljanju Ministrstva za javno upravo:

* ID znak: parcela 2589 1538, katastrska občina 2589 PLAVJE parcela 1538 (ID 3709866) v izmeri 472 m2, na kateri stoji stavba številka 9, z naslovom Spodnje Škofije 258, Škofije, na opuščenem MP Škofije.

Na podlagi Pogodbe o ustanovitvi stvarne služnosti z dne 31.03.2017 je pri nepremičnini vknjižena služnostna pravica za izgradnjo, obratovanje, dostop in vzdrževanje podzemnega kabelskega priključka na električno omarico v dolžini 11,5 m in širini 1 m v korist imetnika ELEKTRO PRIMORSKA podjetje za distribucijo električne energije, d.d., Erjavčeva ulica 22, 5000 Nova Gorica.

ZK stanje je urejeno.

Poslovna stavba in zemljišče se oddajata v brezplačno uporabo v stanju, v kakršnem sta na dan prevzema v posest.

Uporabnik je za nepremičnino dolžan plačevati obratovalne stroške, stroške rednega vzdrževanja, stroške nadomestila za uporabo stavbnega zemljišča, stroške zavarovanj in druge stroške, za katere se stranki dogovorita s pogodbo. Zavarovalne police, ki jih sklepa uporabnik, se morajo vinkulirati v korist upravljavca. V času trajanja pogodbe uporabnika bremene obratovalni stroški, ki obsegajo predvsem stroške ogrevanja, vodarine in kanalščine, elektrike, odvoza smeti, varovanja, stroške upravljanja in vzdrževanja in morebitne druge obratovalne stroške, ki jih z uporabo nepremičnine povzroča uporabnik.

Uporabnik sam plača vse stroške priklopa na komunalne vode.

V času trajanja pogodbe uporabnika bremene vsi stroški investicijskih vlaganj in tekočih vlaganj v nepremičnino. Investicijska vlaganja uporabnik opravlja na podlagi predhodnega pisnega soglasja upravljavca. Investicijska in tekoča vlaganja se ne poračunavajo in jih uporabnik tudi na drug način ni upravičen uveljavljati od upravljavca.

**3. Vrsta pravnega posla in sklenitev pogodbe**

Oddaja nepremičnine v brezplačno uporabo po metodi neposredne pogodbe. Pogodba mora biti sklenjena v roku 15 dni po pozivu organizatorja postopka oddaje nepremičnine v brezplačno uporabo. V kolikor pogodba ni sklenjena v danem roku lahko organizator odstopi od sklenitve posla.

**4. Ponudbena cena**

Nepremičnina se oddaja v brezplačno uporabo.

V kolikor bo v roku prispelo več enakih ponudb, bo organizirano dodatno pogajanje.

**5. Sklenitev pogodbe**

Pogodba bo sklenjena z najugodnejšim ponudnikom.

Cene in drugi elementi ponudbe, ponujeni na pogajanjih, so zavezujoči.

**6. Podrobnejši pogoji zbiranja ponudb**

Ponudbo lahko oddajo pravne in fizične osebe, ki v skladu s pravnim redom Republike Slovenije lahko postanejo lastniki nepremičnin.

Ponudnik mora poslati dokumentacijo:

1. izpolnjen in lastnoročno podpisan obrazec, ki je priloga 1 te objave ter
2. kopijo osebnega dokumenta (potni list ali osebno izkaznico) – velja za fizične osebe in s.p.-je,

na e-naslov: gp.mju@gov.si do 26.02.2021, do 24.00 ure ali priporočeno po pošti oziroma osebno v zaprti pisemski ovojnici z navedbo »ponudba v zadevi 352-15/2021«, na vložišče Ministrstva za javno upravo, Tržaška cesta 21, Ljubljana, najkasneje do 26.02.2021, do 13.00 ure. Če je dokumentacija oddana priporočeno po pošti, se šteje, da je pravočasna, če je na naslov organizatorja prispela do 26.02.2021.

Ponudbe, predložene po izteku roka bodo izločene iz postopka.

Odpiranje ponudb ne bo javno.

Ponudniki bodo o rezultatih zbiranja ponudb obveščeni na njihov elektronski naslov najkasneje 7 dni po zaključenem odpiranju ponudb.

**7. Ogled**

Za dodatne informacije v zvezi s predmetom oddaje v brezplačno uporabo se obrnite na Tatjano Hudobivnik, telefon 01/478-85-02, e-pošta: tatjana.hudobivnik@gov.si. Ogled predmeta oddaje v brezplačno uporabo bo možen izključno na podlagi predhodnega dogovora.

**8. Opozorilo**

Organizator lahko do sklenitve pravnega posla, postopek ustavi oziroma ne sklene pogodbe z uspelim ponudnikom, brez odškodninske odgovornosti.

**9 . Objava obvestila posameznikom po 13. členu Splošne uredbe o varstvu podatkov (GDPR)**

Obvestilo posameznikom po 13. členu Splošne uredbe o varstvu podatkov (GDPR) glede obdelave osebnih podatkov v elektronskih zbirkah in zbirkah dokumentarnega gradiva Ministrstva za javno upravo je objavljeno na spletni strani:

<https://www.gov.si/assets/ministrstva/MJU/DSP/Sistemsko-urejanje/OBVESTILO_ravnanje_s_stvarnim_premozenjem-1.pdf>

|  |  |
| --- | --- |
|  | na podlagi pooblastila št. 1004-113/2015/45 z dne 07.04.2020  Maja Pogačar  v. d. generalne direktorice  Direktorata za stvarno premoženje |